DW บน TPIPL เทรดนำตลาดในวันอังคาร
DW บนหุ้น TPIPL วอลุ่มนำตลาดวานนี้ หลังจากราคาหุ้นอ้างอิงปรับตัวขึ้นในระหว่างวัน ส่งผลให้นักลงทุนให้ความสนใจซื้อขายในระยะสั้นๆ
22 เม.ย. 2558

บล.แมคควอรี เปิดเผยว่า DW บนหุ้น TPIPL วอลุ่มนำตลาดวานนี้ หลังจากราคาหุ้นอ้างอิงปรับตัวขึ้นในระหว่างวัน ส่งผลให้นักลงทุนให้ความสนใจซื้อขายในระยะสั้นๆ ตัวอย่าง DW28 เช่น TPIP28C1509A ซึ่งเคลื่อนไหวในกรอบ 0.34-0.37 บาท ขณะที่หุ้นอ้างอิงเคลื่อนไหวในกรอบ 2.94-3.02 บาท อย่างไรก็ตาม นอกจาก DW ดังกล่าวแล้ว นักลงทุนยังให้ความสนใจ DW ในหลายกลุ่ม จากความผันผวนของหุ้นอ้างอิงที่เกี่ยวข้อง
ส่วนทางด้านการซื้อขาย SET50 DW วานนี้ วอลุ่มเทรดเบาบาง ท่ามกลางดัชนีหลักทรัพย์อ้างอิงที่ปิดปรับตัวขึ้นเล็กน้อย โดย SET50 ปิดตลาด +0.6% ขณะที่สัญญาซื้อขายล่วงหน้า S50M15 ปิดปรับตัวขึ้น +0.5% ส่งผลให้ Call DW ปรับตัวขึ้นตามและเป็นที่สนใจของนักลงทุน ตัวอย่างเช่น S5028C1506B ซึ่งปรับตัวขึ้น +6.7%
ทั้งนี้ DW ในหุ้นอื่นๆ ที่ได้รับความสนใจจากนักลงทุนได้แก่ DW บนหุ้นรับเหมาก่อสร้าง ธนาคาร และเทคโนโลยี ตัวอย่าง DW28 ที่ได้รับความสนใจ เช่น ITD28C1510A ซึ่งปรับตัวขึ้น +4.9% เทียบกับหุ้นอ้างอิงที่ปรับตัวขึ้น +1.2% INTU28C1506A +5.5% เทียบกับหุ้นอ้างอิงที่ปรับตัวขึ้น +1.0% เป็นต้น อย่างไรก็ตาม นักลงทุนบางส่วนเข้ามาซื้อขาย DW บนหุ้น WHA หลังหุ้นอ้างอิงรายงานผลการซื้อคืนหุ้น HEMRAJ เสร็จสิ้น ขณะที่ Call DW ปรับตัวขึ้นในระหว่างวันตามหุ้นอ้างอิง แต่ลดช่วงบวกในช่วงท้ายตลาด  ส่วน Put DW ส่วนใหญ่ปรับตัวลงจากการที่หุ้นอ้างอิงปรับตัวขึ้น เช่น Put DW ในกลุ่มพลังงานและธนาคาร เป็นต้น
สำหรับแรงซื้อขายสุทธิใน DW28 นักลงทุนซื้อสุทธิใน DW หลายกลุ่ม นำโดย CPN28C1507A 5.1 ล้านหน่วย SAMA28C1510A 3.7 ล้านหน่วย และ WHA28C1506A 2.8 ล้านหน่วย ขณะที่มีแรงขายสุทธิใน SCB28C1507A 2.7 ล้านหน่วย และ VGI28C1508A 2.2 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 39,217.99 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  874.10 ล้านบาท
คิดเป็น 2.2%